Държавен вестник, бр. 12, 2023 г., стр. 15

БРОЙ  12	
Д Ъ Р Ж А В Е Н  В Е С Т Н И К 	
СТР.  15  
със законите и съобразно своята длъжностна 
характеристика.
Чл. 48. (1) Работното време на съдебните 
служители е от 8,30 до 17,00 ч. с половин час 
обедна почивка. За службите от специализи-
раната администрация, обслужващи граждани 
и адвокати, почивката е съобразно график, 
осигуряващ постоянно присъствие на служител 
в съответната канцелария. 
(2) Служителите са длъжни да спазват ус-
тановеното работно време и да го използват 
за изпълнение на възложените им служебни 
задължения.
(3) Изменение на мястото и характера на 
работа на съдебния служител се извършва 
от работодателя при условията на чл. 120 от 
Кодекса на труда.
(4) При служебна необходимост служите-
лят е длъжен да изпълнява служебните си 
задължения и в извънработно време.
Чл. 49. Служителите в администрацията 
на европейските делегирани прокурори са 
длъжни да не проявяват грубост, невъзпитание 
и неуважение към гражданите и адвокатите, 
които обслужват.
Чл. 50. Съдебните служители са длъжни 
да защитават класифицираната информация 
и да пазят като служебна тайна сведенията, 
които са им станали известни в кръга на 
службата и засягат интересите на гражданите, 
юридическите лица и държавата.
Чл. 51. (1) При изпълнение на служебните си 
задължения и в обществения живот съдебните 
служители трябва да имат поведение, което да 
не уронва престижа на съдебната власт и да 
съответства на Етичния кодекс на съдебните 
служители, приет от Висшия съдебен съвет.
(2) Съдебните служители са политически 
неутрални при изпълнение на служебните си 
задължения.
Чл. 52. (1) Съдебните служители имат пра-
во да получават възнаграждение, определено 
за заеманата длъжност съобразно Закона за 
съдебната власт, Класификатора на длъжнос- 
тите в администрацията на Прокуратурата на 
Република България и решенията на пленума 
или съответните колегии на Висшия съдебен 
съвет.
(2) При изпълнение на служебните си 
задължения в почивни и празнични дни по 
разпореждане на европейския делегиран про-
курор по чл. 139а, ал. 1 от Закона за съдебната 
власт съдебният служител получава допълни-
телно възнаграждение в размер, определен от 
пленума на Висшия съдебен съвет.
Чл. 53. (1) Служителите задължително се 
застраховат срещу злополука за сметка на 
бюджета на съдебната власт.
(2) За сметка на бюджета на съдебната власт 
се извършва и задължителното обществено и 
здравно осигуряване на съдебния служител.
Чл. 54. Съдебните служители имат право 
на платен годишен отпуск и на допълнителен 
платен годишен отпуск в размери, определени 
от пленума на Висшия съдебен съвет.
Чл. 55. На съдебните служители се изплаща 
всяка година сума за делово облекло в размер 
до две средномесечни заплати на заетите в 
бюджетната сфера.
Чл. 56. Съдебен служител, придобил право 
на пенсия за осигурителен стаж и възраст, 
при освобождаване от длъжност има право 
на еднократно парично обезщетение в размер 
на толкова брутни месечни възнаграждения, 
колкото прослужени години има в органите 
на съдебната власт, но не повече от десет 
брутни месечни възнаграждения.
Чл. 57. (1) При изпълнение на служебни-
те си задължения съдебните служители се 
легитимират със служебна карта по образец. 
(2) Съдебните служители са длъжни да из-
пълняват служебните си задължения в делово 
облекло и да носят знак по утвърден образец 
с името и длъжността.
Чл. 58. (1) Съдебният служител е длъжен 
да изпълнява разпорежданията на европей-
ския прокурор от Република България, на 
европейския делегиран прокурор по чл. 139а, 
ал. 1 от Закона за съдебната власт, както и на 
останалите европейски делегирани прокурори, 
при осъществяване на правомощията им.
(2) Служителят не е длъжен да изпълни 
нареждане, насочено срещу него, неговата 
съпруга или съпруг, роднини по права линия 
без ограничения, по съребрена линия до чет-
върта степен и по сватовство до втора степен 
включително. В такъв случай той е длъжен 
незабавно да уведоми европейския делегиран 
прокурор по чл. 139а, ал. 1 от Закона за съ-
дебната власт, който от своя страна трябва 
да възложи изпълнението на друг служител.
Част трета
Атестиране и повишаване в ранг
Чл. 59. (1) Всеки служител при доказано 
добро изпълнение на служебните задължения 
може да бъде повишен в ранг след атестиране. 
(2) Атестирането на съдебните служители 
има за цел:
1. установяване равнището на изпълнение 
на служебните задължения на съдебните 
служители в съответствие с длъжностната 
характеристика;
2. справедливо възнаграждение на съдеб-
ните служители;
3. подобряване на служебните взаимоот-
ношения и работата в екип;
4. осъществяване на прозрачна и справед-
лива процедура за професионално развитие;
5. определяне на нивото на професио-
налната компетентност и необходимост от 
подобряването є.